Partisanvirksomhet under andre verdenskrig var svært risikabelt. Det er registrert 35 falne personer med en direkte eller indirekte tilhørighet til Osvald-gruppen. Hele 21 ble henrettet, åtte døde i fangenskap – hvorav flere etter grov tortur, og seks av sabotørene falt i skuddvekslinger med tysk politi og militære enheter. I tillegg ble trolig mer enn 150 medlemmer og medhjelpere arrestert.